Document ID: 32004R1251

32004R1251
L 237/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1251/2004 НА КОМИСИЯТА
oт 7 юли 2004 година
за изменение на Регламент (ЕО) № 2799/1999 за определяне на подробни правила за прилагане на Регламент (ЕО) № 1255/1999 на Съвета по отношение на отпускането на помощ за обезмаслено мляко и обезмаслено мляко на прах, предназначени за храна за животни, и продажбата на такова обезмаслено мляко на прах
КОМИСИЯТА НА EВРОПЕЙСКИТЕ ОБЩНОСТИ,
като взе предвид Договора за създаване на Eвропейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 15 от него,
като има предвид, че:
(1)
Член 7, параграф 1 от Регламент (ЕО) № 2799/1999 на Комисията (2) определя размера на помощта за обезмаслено мляко и обезмаслено мляко на прах, които са предназначени за храна за животни, като взема предвид факторите, определени в член 11, параграф 2 от Регламент (ЕО) № 1255/1999. С оглед намаляването на интервенционната цена на обезмасленото мляко на прах от 1 юли 2004 г. размерът на помощта следва да бъде намален.
(2)
Следователно Регламент (ЕО) № 2799/1999 следва да бъде изменен.
(3)
Управителният комитет по млякото и млечните продукти не е предоставил своето становище в рамките на срока, който беше определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
В член 7 от Регламент (ЕО) № 2799/1999 параграф 1 се заменя със следното:
„1. Помощта се определя на:
а)
3,97 EUR за 100 килограма обезмаслено мляко с протеиново съдържание от не по-малко от 35,6 % от немасления сух екстракт;
б)
3,51 EUR за 100 килограма обезмаслено мляко с протеиново съдържание от не по-малко от 31,4 %, но по-малко от 35,6 % от немасления сух екстракт;
в)
49,22 EUR за 100 килограма обезмаслено мляко на прах с протеиново съдържание от не по-малко от 35,6 % от немасления сух екстракт;
г)
43,41 EUR за 100 килограма обезмаслено мляко на прах с протеиново съдържание от не по-малко от 31,4 %, но по-малко от 35,6 % от немасления сух екстракт.“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 юли 2004 година.

Labels: 17
5
6